KCWMI SS IONEN FOR DE EUROPÆISKE FÆLLESSKABER 
KOM(92) 243 endelig udg. 
Bruxelles, den 9 . juni 1992 
Forslag ti I 
RAPETS AFGØRELSE 
om tiltrædelse af ændringsprotokollen til 
den europæiske konvention om beskyttelse 
af dyr i landbruget 
(forelagt af Kommissionen) 

BEGRUNDELSE 
Fællesskabet er kontraherende part i den europæiske konvention om beskyttelse 
af dyr i landbruget, som blev åbnet for undertegnelse i 1976. Et stående 
udvalg, der er nedsat ved konventionen, udarbejder detaljerede anbefalinger om 
gennemførelse af principperne i konventionen. 
Det stående udvalg har i de senere år fundet, at en række forhold, som nu er 
relevante for dets arbejde, ikke udtrykkeligt er omfattet af konventionen. Det 
drejer sig især om nylige fremskridt inden for bioteknologien og om aflivning 
af dyr på bedrifterne, f.eks. til pelsning. 
Europarådets Ministerkomité vedtog den 15. november 1991 en ændringsprotokol 
til konventionen for at tage hensyn til bioteknologi og aflivning på bedriften 
og endvidere for at ajourføre definitionen af et intensivt driftssystem. 
Protokollen følger konventionens skema ved at fastlægge brede, generelle 
principper. Gennemførelsesbestemmelserne bliver overladt til det stående 
udvalg. 
Definitionen af "dyr" ændres, så der udtrykkeligt henvises til dyr fremkommet 
som resultat af genetisk modifikation eller nye genetiske kombinationer, og 
definitionen af "intensivt husdyrbrug" ændres, så der lægges vægt på 
nødvendigheden af hyppigt menneskeligt tilsyn fremfor blot at have teknisk 
udstyr. 
Der indsættes en ny paragraf, hvori det kræves, at avlsprogrammer til 
landbrugsformål skal tilrettelægges således, at lidelser eller beskadigelser, 
som kan forudses, bliver undgået, alt under hensyntagen til vedkommende dyrs 
fænotype eller genotype. 
\ 
- 2 -
Konventionens § 6 ændres, så der med henblik på dyrs sundhed og velfærd 
foretages forudgående afprøvning af stoffer, som påtænkes indgivet i andet end 
terapeutisk eller profylaktisk øjemed. 
§ 7 ændres, så det kræves, at hvis et dyr skal aflives på bedriften, skal det 
gøres professionelt og uden at forårsage unødig smerte eller lidelse. 
De principper, der er fastsat i protokollen, er i overensstemmelse med 
Fællesskabets politik for godkendelse af veterinære lægemidler og 
tilsætningsstoffer samt for beskyttelse af dyr i forbindelse med slagtning. 
Den foreslåede afgørelse har ingen følger for Fællesskabets budget. 
- 2 -
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske økonomiske 
Fællesskab, særlig artikel 43, 
under henvisning til forslag fra Kommissionen^)' 
under henvisning til udtalelse fra Europa-Parlamentet(2); 
under henvisning til udtalelse fra Det Økonomiske og Sociale Udvalgt), og 
ud fra følgende betragtninger: 
Fællesskabet vedtog den europæiske konvention om beskyttelse af dyr i 
landbruget, i det følgende benævnt "konventionen", ved Rådets afgørelse 
78/923/EØF(4); Fællesskabet har deponeret sit godkendelsesinstrument; 
Ministerkomitéen vedtog den 15. november 1991 en ændringsprotokol til 
konventionen for at tage hensyn til den tekniske og videnskabelige udvikling i 
husdyrbruget; 
forskelligheder i de nationale love om beskyttelse af dyr i landbruget kan 
give anledning til ulige konkurrencevilkår og følgelig have indirekte virkning 
på, om det fælles marked fungerer hensigtsmæssigt; 
ændringsprotokollen til konventionen omfatter forhold, der falder inden for 
den fælles landbrugspolitiks område; 
Fællesskabets deltagelse synes således at være i overensstemmelse med opnåelse 
af Fællesskabets mål -
(1), (2) og (3) endnu ikke offentliggjort. 
(4) EFT nr. I 32 3 af 17.11.1978, s. 12. 
L 
- 3 -
TRUFFET FØLGENDE AFGØRELSE: 
Artikel 1 
Ændringsprotokollen til den europæiske konvention om beskyttelse af dyr i 
landbruget godkendes herved på Det Europæiske økonomiske Fællesskabs vegne 
Protokollens ordlyd er vedlagt som bilag. 
Artikel 2 
Rådets formand deponerer godkendelsesinstrumentet i henhold til 
protokollens § 6. 
Udfærdiget i Bruxelles, den 
På Rådets vegne 
Formand 
^ 

ISSN 0254-1459 
KOM(92) 243 endelig udg. 
DOKUMENTER 
DA 14 
Katalognummer: CB-CO-92-249-DA-C 
ISBN 92-77-44806-7 
Kontoret for De Europæiske Fællesskabers Officielle Publikationer 
L-2985 Luxembourg